ai4bharat/Pralekha huggingface dataset:
তথ্যওসম্প্রচারমন্ত্রক
কর্মসংস্থানের সুযোগ-সুবিধার ব্যাপারে সচেতনতা বাড়াতে রোজগার সমাচার পত্রিকার ই-সংস্করণের সূচনা
তরুণ পাঠকদের ক্রমবর্ধমান চাহিদা মেটাতেই পত্রিকার ই-সংস্করণ
নয়াদিল্লি, ০৮ আগস্ট, ২০১৯
কর্মসংস্থানের সুযোগ-সুবিধার ব্যাপারে সচেতনতা আরও বাড়াতে রোজগার সমাচার পত্রিকার ই-সংস্করণের সূচনা হয়েছে। সম্প্রতি কেন্দ্রীয় তথ্য ও সম্প্রচার মন্ত্রী শ্রী প্রকাশ জাভড়েকর পত্রিকার ই-সংস্করণের সূচনা করেন। মুদ্রিত পত্রিকার মতো ই-সংস্করণেও সরকারি কাজের পাশাপাশি, রাষ্ট্রায়ত্ত ক্ষেত্রগুলিতেও কর্মসংস্থানের সুযোগ-সুবিধা সংক্রান্ত বিবরণ থাকবে। এই সংস্করণে পাঠকদের সঠিক তথ্য প্রদানে এবং কাজের উপযোগী তথ্য দিয়ে সঠিক দিশা নির্ধারণে বিশেষজ্ঞদের কর্মমুখী নিবন্ধও থাকছে। আশা করা হচ্ছে, পত্রিকার ই-সংস্করণের ফলে তরুণ পাঠকদের কর্মসংস্থান সংক্রান্ত বিভিন্ন চ্যালেঞ্জের চাহিদা মেটানো সম্ভব হবে। ই-সংস্করণের মূল্য স্থির হয়েছে মুদ্রিত সংস্করণটির দামের ৭৫ শতাংশ। বার্ষিক ৪০০ টাকার বিনিময়ে যে কেউ এই সংস্করণ দেখতে পারবেন। এছাড়াও, ই-সংস্করণটি www.employmentnews.gov.in ওয়েবসাইটের e-version ট্যাবে গিয়েও দেখা যেতে পারে।
উল্লেখ করা যেতে পারে, ইংরাজি এমপ্লয়মেন্ট নিউজ পত্রিকার হিন্দি সংস্করণ হ’ল রোজগার সমাচার। এর একটি ঊর্দু সংস্করণও রয়েছে। প্রতি সপ্তাহে কর্মসংস্থান বিষয়ক এই পত্রিকার বিভিন্ন সংস্করণের লক্ষ লক্ষ কপি বিক্রি হয়। কেন্দ্রীয় তথ্য ও সম্প্রচার মন্ত্রক প্রকাশিত সাপ্তাহিক এমপ্লয়মেন্ট নিউজের প্রকাশনা শুরু হয় ১৯৭৬ সালে।
CG/BD/SB
(Visitor Counter : 138
খাদ্যপ্রক্রিয়াকরণশিল্পমন্ত্রক
দেশে খাদ্য প্রক্রিয়াকরণ শিল্প কর্মসংস্থান সৃষ্টিতে গুরুত্বপূর্ণ ভূমিকা পালন করে
নয়াদিল্লি, ১৯ জুলাই, ২০২২
পরিসংখ্যান ও কর্মসূচি রূপায়ণ মন্ত্রক খাদ্য প্রক্রিয়াকরণ শিল্প সহ অন্যান্য উৎপাদনকারী শিল্পের বিষয়ে তথ্য প্রকাশ করেছে। শিল্প সংক্রান্ত বার্ষিক সমীক্ষা অনুযায়ী এই তথ্য প্রকাশিত হয়েছে। ২০১৮-১৯ সালের সমীক্ষা অনুযায়ী নির্মাণ শিল্পে কর্মরত দেশের মোট মানবসম্পদের ১১.২২ শতাংশ খাদ্য প্রক্রিয়াকরণ শিল্পে যুক্ত। এই শিল্পে ২০১৬-১৭ অর্থবর্ষে ১৮.৫৩ লক্ষ, ২০১৭-১৮ অর্থবর্ষে ১৯.৩৩ লক্ষ এবং ২০১৮-১৯ অর্থবর্ষে ২০.০৫ লক্ষ জনের কর্মসংস্থান হয়েছে।
লোকসভায় আজ এক প্রশ্নের লিখিত জবাবে এই তথ্য জানিয়েছেন খাদ্য প্রক্রিয়াকরণ শিল্প প্রতিমন্ত্রী শ্রী প্রহ্লাদ সিং প্যাটেল।
PG/CB/DM
(Visitor Counter : 93
সংস্কৃতিমন্ত্রক
“মন কি বাত”-এর ১০০তম পর্ব উদযাপন উপলক্ষে ন্যাশনাল গ্যালারি অফ মডার্ন আর্ট-এ “জন শক্তি” শীর্ষক প্রদর্শনীর উদ্বোধন
নয়াদিল্লি, ৩০ এপ্রিল, ২০২৩
অল ইন্ডিয়া রেডিওয় প্রধানমন্ত্রী শ্রী নরেন্দ্র মোদীর “মন কি বাত”-এর ১০০তম পর্ব উদযাপন উপলক্ষে নতুন দিল্লির ন্যাশনাল গ্যালারি অফ মডার্ন আর্ট-এ আজ “জন শক্তি” শীর্ষক এক ভিন্ন ধরনের প্রদর্শনীর উদ্বোধন করা হয়।
এর উদ্বোধন করেন আন্তর্জাতিক খ্যাতি সম্পন্ন শিল্পী শ্রীমতী অঞ্জলি এলা মেনন। ‘জনশক্তি: একটি সম্মিলিত শক্তি’ নামের এই প্রদর্শনীতে ভারতের শিল্প বৈচিত্র্য তুলে ধরা হয়েছে। উদ্বোধনী অনুষ্ঠানে উপস্থিত ছিলেন কেন্দ্রীয় সংস্কৃতি ও পর্যটন মন্ত্রী শ্রী জি কিষান রেড্ডি; সংস্কৃতি ও পররাষ্ট্র বিষয়ক প্রতিমন্ত্রী শ্রীমতী মীনাক্ষ্মী লেখি, সংস্কৃতি মন্ত্রকের সচিব শ্রী গোবিন্দ মোহন এবং সংস্কৃতি মন্ত্রকের যুগ্ম সচিব শ্রীমতী কিরণ নাদার ও শ্রীমতী মুগ্ধা সিনহা।
কেন্দ্রীয় সংস্কৃতি মন্ত্রী শ্রী জি কিষান রেড্ডি বলেন, প্রধানমন্ত্রী মন কি বাত-এর শততম পর্বে বিভিন্ন গুরুত্বপূর্ণ বিষয়ে তাঁর ভাবনা-চিন্তা তুলে ধরেছেন। শিল্পীরাও তাঁদের ছবির মাধ্যমে সরকারের বিভিন্ন উন্নয়নমূলক উদ্যোগ তুলে ধরেছেন। তিনি আরও বলেন, মন কি বাত হল, জনসাধারণের সঙ্গে মত বিনিময়, জনসচেতনতা, জনকল্যাণ এবং আমজনতার অংশগ্রহণের একটি মাধ্যম।
পররাষ্ট্র ও সংস্কৃতি প্রতিমন্ত্রী মীনাক্ষ্মী লেখি বলেন, বেতার হল একমাত্র মাধ্যম, যার সাহায্যে বিপুল সংখ্যক মানুষের কাছে পৌঁছনো এবং তাঁদের সঙ্গে যোগাযোগ স্থাপন করা যায়।
প্রদর্শনীতে স্থান পেয়েছে ১২ জন আধুনিক ভারতীয় চিত্রশিল্পীর শিল্পকর্ম। প্রত্যেক শিল্পী জল সংরক্ষণ ও নারীশক্তি থেকে শুরু করে কোভিড সচেতনতা সহ ১২টি বিষয়ের ওপর তাদের সৃষ্টি তুলে ধরেছেন। অন্যান্য বিষয়ের মধ্যে রয়েছে, স্বচ্ছ ভারত, পরিবেশ ও জলবায়ু পরিবর্তন, ভারতীয় কৃষি, যোগ ও আয়ুর্বেদ, ভারতীয় বিজ্ঞান ও মহাকাশ, ক্রীড়া, অমৃতকাল উদযাপন প্রভৃতি।
প্রদর্শনীতে আসা দর্শকরা শিল্পীদের সঙ্গে সরাসরি মত বিনিময়ের সুযোগ পাচ্ছেন। ত্রৈমাত্রিক প্রযুক্তির ব্যবহার জনশক্তি প্রদর্শনীকে এক অন্য মাত্রা দিয়েছে। তাই এই প্রদর্শনী আরও আকর্ষণীয় হয়ে উঠেছে।
মন কি বাত অনুষ্ঠান সাধারণ মানুষকে কীভাবে অনুপ্রাণিত করেছে, প্রদর্শনীর মাধ্যমে দর্শকরা তা জানার সুযোগ পাচ্ছেন। প্রদর্শনীর কিউরেটর ডঃ অলকা পান্ডের মতে, এই প্রদর্শনীতে শিল্পীরা আধুনিক এবং সমসাময়িক শিল্পকর্ম তুলে ধরেছেন। এই উপলক্ষে সংস্কৃতি মন্ত্রকের সহযোগিতায় তৈরি ১২টি বইয়ের প্রথম কমিক সিরিজ অমর চিত্রকথা প্রকাশ করা হয়। প্রথম বইটিতে দেশের বিভিন্ন প্রান্তের বিভিন্ন ধরনের জীবন যাপনের ৯টি গল্প রয়েছে। ইংরেজিতে লেখা এই বইগুলি ১২টি ভারতীয় ভাষায় অনুবাদ করা হয়েছে। এগুলি হল, তেলুগু, তামিল, মারাঠি, বাংলা, ওড়িয়া, গুজরাতি, কন্নড়, হিন্দি, অসমিয়া, মালয়ালম, পাঞ্জাবী এবং উর্দু।
বইগুলিতে বেশ কিছু আরাধ্য কাল্পনিক চরিত্র রয়েছে, যাদের কথোপকথনে উঠে এসেছে মন কি বাত-এর বিভিন্ন বিষয়বস্তু।
PG/MP/NS
(Visitor Counter : 65
যুবওক্রীড়াবিষয়কমন্ত্রক
ক্রীড়ামন্ত্রী শ্রী অনুরাগ ঠাকুর অনুর্দ্ধ ওয়ার্ল্ড অ্যাথেলেটিক্স২০২১-এ অংশগ্রহণকারী ভারতীয় খেলোয়াড়দের সঙ্গে মতবিনিময় করেছেন
নয়াদিল্লী, ২৫ আগস্ট, ২০২১
কেন্দ্রীয় ক্রীড়া ও যুব কল্যাণ মন্ত্রী শ্রী অনুরাগ সিং ঠাকুর আজ নতুন দিল্লীতে অনুর্দ্ধ ২০ বিশ্ব অ্যাথলেটিক্স চ্যাম্পিয়ানশিপ ২০২১এ অংশগ্রহণকারী ভারতীয় খেলোয়াড়দের সঙ্গে মতবিনিময় করেন। কেনিয়ার নাইরোবিতে মৈ ইন্টারন্যাশনাল স্পোর্টস সেন্টারে ১৮-২২ আগস্ট ওয়াল্ড জুনিয়ার চ্যাম্পিয়ানশিপ অনুষ্ঠিত হয়। ভারত এই প্রতিযোগিতায় তিনটি পদক জয় করেছে।
মন্ত্রী পদক জয়ী খেলোয়াড়দের অভিনন্দন জানান এবং বলেন, অনুর্দ্ধ ২০ খেলোয়াড়দের জন্য দেশ আজ গর্বিত। তিনি আশা করেন আগামীদিনে এশিয়ান গেমস, কমনওয়েল্থ গেমস এবং অলিম্পিক প্রতিযোগিতায় এইসব সম্ভাবনাময় খেলোয়াড়রা ভালো ফল করবেন। কোভিড-১৯ মহামারীর মধ্যেও ভালো ফল করার জন্য মন্ত্রী সংশ্লিষ্ট সকলের প্রশংসা করেছেন। সরকার দেশের যুবশক্তির ক্রীড়া প্রতিভাকে উৎসাহদানের জন্য বেশকিছু উদ্যোগ নিয়েছে। আন্তর্জাতিক প্রতিযোগিতাগুলিতে ভালো ফল করার জন্য নানা ধরণের প্রশিক্ষণের ব্যবস্থা করা হয়েছে। প্রাক্তন খেলোয়াড়দের অবদানের কথা স্বীকার করে শ্রী ঠাকুর দেশে সম্ভাবনাময় খেলোয়াড়দের খুঁজে আনার জন্য তাঁদের উদ্যোগী হতে অনুরোধ জানান। তিনি ক্রীড়া জগতের উন্নতিকল্পে নতুন নতুন পরামর্শ দেওয়ার প্রস্তাব দেন।
অনুর্দ্ধ ২০ ওয়ার্ল্ড অ্যাথলেটিক্স ২০২১ বা ওয়ার্ল্ড জুনিয়ার চ্যাম্পিয়ানশিপে ১০ হাজার মিটার রেস ওয়াকে শ্রী অমিত ক্ষত্রী এবং লং জাম্পে শ্রীমতি শৈলি সিং রৌপ্য পদক জিতেছেন। এছাড়াও মিক্সড ৪X৪০০ রিলেতে শ্রী বারাত শ্রীধর, শ্রীমতি প্রিয়া মোহন, শ্রীমতি সুম্মী, শ্রী কপিল এবং শ্রী আব্দুল রজক ব্রোঞ্জ জিতেছেন।
CG/CB/NS
(
মন্ত্রিসভারঅর্থনৈতিকবিষয়সংক্রান্তকমিটি
দক্ষিণ-পূর্ব রেলের নারায়ণগড় ও ভদ্রকের মধ্যে তৃতীয় লাইন অনুমোদন করল কেন্দ্রীয় মন্ত্রিসভা
নয়াদিল্লি, ৭ মার্চ, ২০১৯
প্রধানমন্ত্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটির বৈঠকে পশ্চিমবঙ্গের নারায়ণগড় এবং ওড়িশার ভদ্রকের মধ্যে ১৫৫ কিলোমিটার দীর্ঘ তৃতীয় রেললাইন নির্মাণ অনুমোদিত হল। ২০২৩-২৪-এর মধ্যে ১,৮৬৬.৩১ কোটি টাকা খরচে এই লাইন তৈরি হবে।
এই তৃতীয় লাইন তৈরি হলে বর্তমান এবং ভবিষ্যতের অতিরিক্ত চাপ মোকাবিলা করা সহজ হবে। নারায়ণগড় এবং ভদ্রকের মধ্যে এই শাখাটি অত্যন্ত ব্যস্ত বিশেষ করে, ইস্পাত কারখানাগুলিতে কোকিং কয়লা বহন করা হয়। এছাড়া, চক্রধরপুর থেকে বিভিন্ন বন্দরে যায় লৌহ আকর। সেজন্য কয়লা পরিবহণ সহজ হবে এই তৃতীয় লাইন হলে। ইস্পাত কারখানা ও বিদ্যুৎ উৎপাদন ছাড়াও রপ্তানি শিল্প উপকৃত হবে। ওড়িশা এবং পশ্চিমবঙ্গের পাশাপাশি গোটা পূর্ব ভারতের অর্থনীতি গতি পাবে।
নারায়ণগড়-ভদ্রক শাখা হাওড়া-চেন্নাই রুটেরই অংশ। এই রুটে জট কাটাতে এই তৃতীয় লাইন সহায়ক হবে। ভুবনেশ্বর রাজধানী, হাওড়া-যশবন্তপুর দুরন্ত, হাওড়া-পুরী দুরন্ত, শিয়ালদহ-পুরী দুরন্ত এবং হাওড়া-পুরী শতাব্দী এক্সপ্রেসের মতো দ্রুতগতির ট্রেন সহ ৪৭ জোড়া ট্রেন চলে এই রুটে। ফলে এই লাইনটি বেশিরভাগ সময়েই যানজটে ভোগে। তৃতীয় লাইন তৈরি হলে, যানজট কমার পাশাপাশি নির্মাণের সময় ৩৭.২ লক্ষ মানবদিবস তৈরি হবে।
CG/AP/DM
(Visitor Counter : 59
যোগাযোগওতথ্যপ্রযুক্তিমন্ত্রক
ওয়্যারলেস জ্যামার বুস্টারের সঠিক ব্যবহারের লক্ষ্যে জনগণের উদ্দেশে পরামর্শ টেলিকম দপ্তরের
নয়াদিল্লি, ০৪ জুলাই, ২০২২
যোগাযোগ মন্ত্রকের টেলি কম্যুনিকেশন দপ্তর ২০২২ সালের পয়লা জুলাই সাধারণ মানুষের জন্য ওয়্যারলেস জ্যামার এবং বুস্টার/রিপিটারের সঠিক ব্যবহার নিয়ে পরামর্শ জারি করলো। .
বলা হয়েছে যে, বিশেষ ক্ষেত্রে ভারত সরকারের অনুমতি ব্যতীত সেলুলার সিগন্যাল জ্যামার, জিপিএস ব্লকার এবং অন্য সিগন্যাল জ্যামিং যন্ত্র ব্যবহার সাধারণভাবে বেআইনি। এই বিষয়ে বিস্তারিত নির্দেশিকা পাওয়া যাবে https://cabsec.gov.in/others/jammerpolicy এই ওয়েবসাইটে।
বেসরকারি সংস্থা এবং/অথবা কোনও ব্যক্তি ভারতে জ্যামার কিনতে বা ব্যবহার করতে পারবেন না।
আরও বলা হয়েছে যে, উপরোক্ত নির্দেশিকা যেসব ক্ষেত্রে অনুমোদন দেওয়া হয়েছে, সেগুলি ব্যতীত ভারতে সিগন্যাল জ্যামিং যন্ত্রের বিজ্ঞাপন দেওয়া, বিক্রয় করা, বিতরণ করা, আমদানি অথবা অন্যভাবে বিপণন করা বেআইনি।
সিগন্যাল বুস্টার/রিপিটার সম্পর্কে বলা হয়েছে যে, লাইসেন্সপ্রাপ্ত টেলিকম পরিষেবা দাতা ছাড়া কোনও ব্যক্তি বা সংস্থার দ্বারা মোবাইল সিগন্যাল রিপিটার/বুস্টার রাখা, বিক্রি এবং/অথবা ব্যবহার বেআইনি। এর আগে ২০২২ – এর ২১ জানুয়ারি জারি করা বিজ্ঞপ্তি দ্বারা  টেলিকম দপ্তর সব ই-কমার্স সংস্থাগুলিকে তাদের অনলাইন প্ল্যাটফর্ম থেকে ওয়্যারলেস, জ্যামার বিক্রি অথবা বিক্রয়ে সহায়তা করার বিষয়ে সতর্ক করে দিয়েছিল। উপরোক্ত বিজ্ঞপ্তির প্রতিলিপি দেওয়া হয়েছিল বাণিজ্য মন্ত্রক, শিল্প ও অভ্যন্তরীণ বাণিজ্য প্রসার দপ্তর, ইলেক্ট্রনিক্স ও তথ্য প্রযুক্তি মন্ত্রক, সিবিআইসি/কাস্টমস্-কে উপযুক্ত ব্যবস্থা গ্রহণের জন্য।
PG/AP/SB
(Visitor Counter : 87
আবাসনএবংশহরাঞ্চলেরদারিদ্র্যদূরীকরণমন্ত্রক
‘ব্যবধান নিয়েসচেতন হোন। কাউকে পিছনে না ঠেলে এবং কোনো জায়গাকে দূরে না সরিয়ে রেখে’ – এই ভাবনায়বিশ্ব বাসস্থান দিবস, ২০২২ উদযাপিত
অন্তর্বর্তীমূলক এবং ন্যায়সঙ্গত উন্নয়নেরপ্রতি সরকারের সঙ্কল্প আর্বান মিশন ফ্ল্যাগশিপ কর্মসূচি সহ অন্যান্য প্রকল্পগুলির মধ্যদিয়ে প্রতিফলিত হয়েছে : হরদীপ সিং পুরী
নয়াদিল্লি, ৩ অক্টোবর ২০২২
বিশ্ব বাসস্থান দিবস, ২০২২ উদযাপন উপলক্ষেআয়োজিত অনুষ্ঠানে কেন্দ্রীয় আবাসন ও শহরাঞ্চল বিষয়ক এবং পেট্রোলিয়াম ও প্রাকৃতিক গ্যাসমন্ত্রী শ্রী হরদীপ সিং পুরী বলেছেন, এবারের বিশ্ব বাসস্থান দিবসের ভাবনা – ‘ব্যবধাননিয়ে সচেতন হোন। কাউকে পিছনে না ঠেলে এবং কোনো জায়গাকে দূরে না সরিয়ে রেখে’ আমাদেরএক সতর্ক বার্তায় দেয় যে আরও সহিষ্ণু ভবিষ্যৎ গড়ে তুলতে কোনো নাগরিককে দূরে ঠেলে রাখাযাবে না এবং কোনো জায়গাকেই পিছিয়ে রাখা যাবে না।
আজ বিজ্ঞান ভবনে আয়োজিত এক অনুষ্ঠানেকেন্দ্রীয় আবাসন ও শহরাঞ্চল বিষয়ক মন্ত্রক বিশ্ব বাসস্থান দিবস, ২০২২ উদযাপন করে। শ্রীহরদীপ সিং পুরী, মন্ত্রকের প্রতিমন্ত্রী শ্রী কৌশল কিশোর, সচিব শ্রী মনোজ যোশী, রাষ্ট্রসঙ্ঘেরবাসস্থান সংক্রান্ত রেসিডেন্ট কো-অর্ডিনেটর মিঃ শোম্বী শার্প অনুষ্ঠানে উপস্থিত ছিলেন।
অনুষ্ঠানে ভাষণ দিতে গিয়ে শ্রী পুরীবলেন, শহরে বসবাসকারীদের মধ্যে বৈষম্যের সমস্যা কি তা মহামারী আমাদের দেখিয়েছে। ‘কাউকেদূরে ঠেলে না রেখে’ স্থায়ী উন্নয়নের লক্ষ্যকে অর্জন করার জন্য কেন্দ্রীয় সরকার এবংস্থানীয় প্রশাসনকে রূপান্তরমূলক পদক্ষেপ নিতে হবে তিনি মন্তব্য করেন। ‘সবকা সাথ, সবকাবিকাশ, সবকা বিশ্বাস, সবকা প্রয়াস’-এর মাধ্যমে ভারতে এই কাজ এগিয়ে চলেছে।
অন্তর্বর্তীমূলক এবং ন্যায়সঙ্গত উন্নয়নেরপ্রতি সরকারের সঙ্কল্প আর্বান মিশন ফ্ল্যাগশিপ কর্মসূচি সহ অন্যান্য প্রকল্পগুলির মধ্যদিয়ে প্রতিফলিত হয়েছে বলে মন্ত্রী জানান। ‘অন্ত্যোদয় থেকে সর্বোদয়’ – গান্ধীজির দর্শনেরএই পথ বিশ্ব বাসস্থান দিবসের ভাবনায় অনুরণিত হয়েছে। তিনি বলেন, অন্তর্বর্তীমূলক এবংন্যায়সঙ্গত উন্নয়নের জন্য সরকারের যে সঙ্কল্প তা আর্বান মিশন ফ্ল্যাগশিপ প্রকল্প এবংঅন্যান্য উদ্যোগের মধ্য দিয়ে প্রতিফলিত হচ্ছে।
মন্ত্রক ও কেন্দ্রীয় সরকারের বিভিন্নপ্রকল্পের উল্লেখ করেন শ্রী পুরী। তিনি বলেন, ‘প্রধানমন্ত্রী আবাস যোজনা’, ‘প্রধানমন্ত্রীস্বনিধি প্রকল্প’, ‘দীনদয়াল অন্ত্যোদয় যোজনা-ন্যাশনাল আর্বান লাইভলিহুড মিশন’, ‘স্বচ্ছভারত মিশন’ – এই সমস্ত প্রকল্পগুলিই প্রান্তিক এবং দুর্বল শ্রেণীর মানুষের উন্নয়নেগ্রহণ করা হয়েছে।
শ্রী পুরী বলেন, এ বছরের বিশ্ব বাসস্থানদিবস ‘কাউকে এবং কোনো জায়গাকে পিছিয়ে না রাখা’র ব্যাপারে উদ্ভাবন ও চিন্তাকে সামনেরেখে আরও বেশি সুযোগ তৈরি করার জন্য আলোচনার প্রক্রিয়া চালিয়ে যেতে হবে। এ বিষয়ে সংশয়েরকোনো জায়গায় নেই যে জলবায়ু পরিবর্তনের মতো মহামারী চিরতরে ভারতের শহর এলাকার পরিবর্তনঘটাবে।
মন্ত্রকের প্রতিমন্ত্রী শ্রী কৌশল কিশোরবলেন, প্রধানমন্ত্রীর লক্ষ্যকে সামনে রেখে আগামী ২৫ বছরের জন্য আরও স্বচ্ছ, সবুজ, আর্থিক,সামাজিক ও পরিবেশগত স্থায়ী উন্নয়নের এগিয়ে যেতে হবে।
প্রসঙ্গত উল্লেখ্য, প্রতি বছরের অক্টোবরমাসের প্রথম সোমবার ‘বিশ্ব বাসস্থান দিবস’ হিসেবে উদযাপন করার লক্ষ্য নিয়েছে রাষ্ট্রসঙ্ঘ।
PG/AB/DM/
(Visitor Counter : 86
প্রধানমন্ত্রীরদপ্তর
কেরালার মুখ্যমন্ত্রী হিসেবে শপথ নেওয়ার জন্য শ্রী পিনারাই বিজয়নকে প্রধানমন্ত্রীর শুভেচ্ছা
নতুনদিল্লি, ২০শে মে, ২০২১
প্রধানমন্ত্রী শ্রী নরেন্দ্র মোদী কেরালার মুখ্যমন্ত্রী হিসেবে শপথ গ্রহণ করার জন্য শ্রী পিনারাই বিজয়নকে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন, “ মুখ্যমন্ত্রী হিসেবে শপথ গ্রহণ করা এবং দ্বিতীয়বার দায়িত্ব গ্রহণ করার জন্য শ্রী @vijayanpinarayiজিকে অভিনন্দন জানাই। ”
CG/CB/
(
শিল্পওবাণিজ্যমন্ত্রক
নতুন দিল্লিতে আগামীকাল বিশ্ব উদ্ভাবন সূচক বা জিআইআই – এর সূচনা
নয়াদিল্লি, ২৩ জুলাই, ২০১৯
কেন্দ্রীয় বাণিজ্য, শিল্প তথা রেলমন্ত্রী শ্রী পীযূষ গোয়েল আগামীকাল নতুন দিল্লিতে এক অনুষ্ঠানে বিশ্ব উদ্বাবন সূচক বা জিআইআই – এর সূচনা করবেন। এই প্রথম উদীয়মান অর্থনীতির কোনও দেশে এ ধরণের সূচকের সূচনা হচ্ছে। অনুষ্ঠান যৌথভাবে আয়োজনের দায়িত্বে রয়েছে বাণিজ্য ও শিল্প মন্ত্রকের শিল্প তথা অভ্যন্তরীণ বাণিজ্য প্রসার দপ্তর, বিশ্ব মেধাসম্পদ সংগঠন এবং বণিকসভা সিআইআই।
বিগত কয়েক বছর ধরে ভারতীয় আর্থিক নীতিতে উদ্ভাবনের বিষয়টি সর্বোচ্চ অগ্রাধিকার পেয়ে আসছে। এর ফলে, বিশ্ব উদ্ভাবন সূচকে ভারতের ক্রমান্বয়ে অগ্রগতি ঘটছে। বিগত চার বছরে এই সূচকে ভারত ২৪ ধাপ উন্নতি করেছে। ২০১৫’র ৮১তম স্থান থেকে ভারত ২০১৮’তে ৫৭তম স্থানে উঠে এসেছে। সুপরিকল্পিতভাবে নীতিগত রূপায়ণ কিভাবে উদ্ভাবনের বিকাশ ঘটাতে পারে, ভারতের প্রচেষ্টা তার উজ্জ্বলতম দৃষ্টান্ত।
২০১৯ – এর বিশ্ব উদ্ভাবন সূচকে মূল বিষয়বস্তু হ’ল ‘স্বাস্থ্যকর জীবনযাপনের অভ্যাস – চিকিৎসাগত উদ্ভাবনের ভবিষ্যৎ’। ভবিষ্যৎ স্বাস্থ্য পরিচর্যাকে সঠিক দিশা দিতে চিকিৎসাগত উদ্ভাবনের গুরুত্বপূর্ণ ভূমিকাকে খুঁজে বের করতেই এবারের মূল বিষয়বস্তু স্থির করা হয়েছে।
২০১১ থেকে মধ্য ও দক্ষিণ এশিয়া অঞ্চলে ভারত উদ্ভাবন সূচকের ক্ষেত্রে অগ্রণী দেশের স্থান অর্জন করে আসছে। মাথাপিছু গড় অভ্যন্তরীণ উৎপাদন সম্পর্কিত উদ্ভাবনী ক্ষেত্রে ভারত ধারাবাহিকভাবে লক্ষ্যণীয় সাফল্য অর্জন করেছে।
বিজ্ঞানমূলক গবেষণাপত্র প্রকাশ, বিশ্ববিদ্যালয় থেকে গবেষণাপত্র এবং পেটেন্ট বা সত্ত্ব পাওয়ার ক্ষেত্রে উদ্ভাবনমূলক গুণমানের দিক থেকে ভারত দ্বিতীয় মধ্য - আয়যুক্ত অর্থনীতির দেশের স্বীকৃতি পেয়েছে।
CG/BD/SB
(Visitor Counter : 124
সংখ্যালঘুবিষয়কমন্ত্রক
কেন্দ্রীয় সংখ্যালঘু বিষয়ক মন্ত্রক আগামী ২০ ফেব্রুয়ারি থেকে নতুন দিল্লির জওহরলাল নেহেরু স্টেডিয়ামে "হুনার হাট" এর আয়োজন করেছে
নতুন দিল্লি, ১৪ ফেব্রুয়ারি, ২০২১
কেন্দ্রীয় সংখ্যালঘু বিষয়ক মন্ত্রক নতুন দিল্লির জওহরলাল নেহেরু স্টেডিয়ামে ২৬তম “হুনার হাট” মন্ত্রক এর আয়োজন করেছে।এই “হুনার হাট” এ দেশের বিভিন্ন প্রান্ত থেকে উপজাতি কারিগড় অংশ নেবন।আগামী ২১ ফেব্রুয়ারি কেন্দ্রীয় পেট্রোলিয়াম ও প্রাকৃতিক গ্যাস মন্ত্রী শ্রী ধর্মেন্দ্র প্রধান এর উদ্বোধন করবেন।কেন্দ্রীয় বন্দর, নৌপরিবহন ও জলপথ মন্ত্রকের স্বাধীন দায়িত্বপ্রাপ্ত প্রতিমন্ত্রী শ্রী মনসুখ মাণ্ডভ্য প্রধান অতিথি হিসেবে উপস্থিত থাকবেন। এই “হুনার হাট” চলবে পয়লা মার্চ পর্যন্ত। এবারে “হুনার হাট” এ "ভোকাল ফর লোকাল" এর বিশেষ জোর দেওয়া হয়েছে।
কেন্দ্রীয় সংখ্যালঘু বিষয়ক মন্ত্রী শ্রী মুখতার আব্বাস নকভী আজ জানিয়েছেন যে দেশের উপজাতি কারিগর ও অন্যান্য কারিগরদের উপজাতীয় পণ্য সামগ্রী তুলে ধরার একটি অন্যতম প্ল্যাটফর্ম হল " হুনার হাট "। এখান থেকে ৫ লক্ষেরও বেশি কারিগড়ের কর্মসংস্থানের সুযোগ তৈরি পেয়েছে। তিনি জানান ৩১ টির বেশি রাজ্য ও কেন্দ্রশাসিত অঞ্চলের উপজাতি কারিগর এবং অন্যান্য কারিগরেরা নতুন দিল্লির "হুনার হাট" এ অংশ নেবেন। অন্ধ্র প্রদেশ, আসাম, বিহার, চন্ডীগড়, ছত্তিসগড়, দিল্লি, গোয়া, গুজরাট, হরিয়ানা, হিমাচল প্রদেশ, জম্মু-কাশ্মীর, ঝাড়খণ্ড, কর্ণাটক, কেরালা, লাদাখ, মধ্য প্রদেশ, মণিপুর, নাগাল্যান্ড, ওড়িশা, পুডুচেরি, পাঞ্জাব, রাজস্থান, সিকিম, তামিলনাড়ু, তেলেঙ্গানা, উত্তরপ্রদেশ, উত্তরাখণ্ড, পশ্চিমবঙ্গ ইত্যাদি রাজ্যের উপজাতিদের তৈরি অতুলনীয় হস্তনির্মিত পণ্য সামগ্রী প্রদর্শন ও বিক্রর জন্য জওহরলাল নেহেরু স্টেডিয়ামে "হুনার হাটে" অংশ নিচ্ছেন শিল্পীরা ।
আগামী দিনে গোয়া, ভোপাল, জয়পুর, চণ্ডীগড়, মুম্বাই, রাঁচি, সুরাত / আহমেদাবাদ, কোচি, ভুবনেশ্বর, পাটনা, জম্মু-কাশ্মীর সহ অন্যান্য জায়গায় "হুনার হাট" এর আয়োজন করা হবে।
উপ-রাষ্ট্রপতিরসচিবালয়
হেলিকপ্টার দুর্ঘটনায় জেনারেল বিপিন রাওয়াত এবং অন্যান্যদের মৃত্যুতে উপরাষ্ট্রপতির শোক প্রকাশ
নতুন দিল্লি, ০৮ ডিসেম্বর, ২০২১
উপরাষ্ট্রপতি শ্রী এম ভেঙ্কাইয়া নাইডু তামিলনাড়ুর কুন্নুরের কাছে একটি হেলিকপ্টার দুর্ঘটনায় চিফ অফ ডিফেন্স স্টাফ জেনারেল বিপিন রাওয়াত, তাঁর স্ত্রী শ্রীমতী মধুলিকা রাওয়াত, শীর্ষ সেনা আধিকারিক এবং অন্যান্য সেনা জওয়ানদের মৃত্যুতে গভীর শোক প্রকাশ করেছেন।
উপরাষ্ট্রপতি শোকসন্তপ্ত পরিবারের প্রতি গভীর সমবেদনা জানিয়ে আজ হায়দ্রাবাদের একটি অনুষ্ঠানে বিদেহী আত্মার প্রতি শ্রদ্ধা জানাতে দু মিনিটের নিরবতা পালন করেন। জেনারেল রাওয়াতের বীরত্ব ও আত্মত্যাগকে সম্মান জানিয়ে শ্রী নাইডু তাঁর মৃত্যুকে দেশের জন্য অপূরণীয় ক্ষতি হিসেবে বর্ণনা করেছেন এবং হেলিকপ্টার দুর্ঘটনাকে দুর্ভাগ্যজনক হিসেবে বর্ণনা করেছেন।
উপরাষ্ট্রপতি জানিয়েছেন যে, এই দেশের মানুষ চিরকাল জেনারেল রাওয়াতের নেতৃত্ব এবং দূরদৃষ্টির জন্য ঋণী থাকবে।
CG/SS/SKD/
(Visitor Counter : 63
স্বরাষ্ট্র মন্ত্রক
কেন্দ্রীয় স্বরাষ্ট্র মন্ত্রক রাজ্যগুলিকে লকডাউন ভঙ্গকারীদের শাস্তির বিধান নিয়ে জোরদার প্রচার চালাতে বলেছে
নতুন দিল্লি, ২ এপ্রিল, ২০২০
দেশে কোভিড-১৯এর সংক্রমণের শৃঙ্খলা ভাঙতে কেন্দ্রীয় স্বরাষ্ট্র মন্ত্রক রাজ্য এবং কেন্দ্রশাসিত অঞ্চলগুলির জন্য সুনির্দিষ্ট নির্দেশিকা জারী করেছিল। মন্ত্রক এই মর্মে রাজ্যগুলিকে চিঠি পাঠিয়ে লকডাউন ভঙ্গকারীদের বিরুদ্ধে ২০০৫ সালের বিপর্যয় মোকাবিলা আইন অনুযায়ী কড়া ব্যবস্থা নিতে বলে।
আজ আবার সেই বার্তার উল্লেখ করে কেন্দ্রীয় স্বরাষ্ট্র মন্ত্রকের সচিব শ্রী অজয় কুমার ভাল্লা লকডাউন ভঙ্গকারীদের বিরুদ্ধে কি কি ব্যবস্থা নেওয়া যাবে সেই গুলি জনসমক্ষে আনার জন্য রাজ্য সরকার গুলিকে চিঠি দিয়েছেন। একইসঙ্গে লকডাউন ভঙ্গকারীদের বিরুদ্ধে যথাযথ ব্যবস্থা গ্রহণ করারও নির্দেশ দিয়েছন।
রাজ্যগুলিকে লেখা চিঠিটি পড়তে নীচের লিঙ্কটি ক্লিক করুন
https://static.pib.gov.in/WriteReadData/userfiles/Pages%20from%20DO%20Letter%20to%20Chief%20Secretary%20reg%20penal%20provisions%20under%20the%20DM%20Act%20and%20IPC%20.pdf
নিয়মভঙ্গকারীদের বিরুদ্ধে যেসব ব্যবস্থা নেওয়ার আইনী সংস্থান রয়েছে, তা জানার জন্য নীচের লিঙ্কটি ক্লিক করুনঃ-
https://static.pib.gov.in/WriteReadData/userfiles/English%20Penal%20provisions%20under%20the%20DM%20Act%20and%20IPC%20-2.pdf
CG/SS
(Visitor Counter : 96
স্বাস্থ্যওপরিবারকল্যাণমন্ত্রক
প্রেস ইনফরমেশন ব্যুরো, দূরদর্শন এবং আকাশবাণীর আঞ্চলিক কার্যালয়ের আধিকারিক এবং সাংবাদিকদের সঙ্গে মতবিনিময় ডাঃ মনসুখ মান্ডভিয়ার; কোভিড মহামারীর সময় এদের সকলের গুরুত্বপূর্ণ ভূমিকার প্রশংসা করেছেন
নতুন দিল্লি, ৩ জুন, ২০২২
এক সমৃদ্ধ ভারত গঠনের জন্য সুস্থ ভারত গড়ে তোলা প্রয়োজন। একইভাবে সুস্থ ভারত গড়ে তুলতে সুস্থসবল নাগরিকের প্রয়োজন। প্রধানমন্ত্রী শ্রী নরেন্দ্র মোদী একারণেই স্বাস্থ্যের বিষয়টিকে সর্বোচ্চ অগ্রাধিকার দিয়ে এসেছেন। স্বাস্থ্য মন্ত্রকও এই লক্ষ্যে একাধিক গুরুত্বপূর্ণ উদ্যোগ গ্রহণ করেছে। প্রেস ইনফরমেশন ব্যুরো, দূরদর্শন এবং আকাশবাণীর আঞ্চলিক আধিকারিকদের সঙ্গে এক মতবিনিময় অনুষ্ঠানে একথা বলেন কেন্দ্রীয় স্বাস্থ্য ও পরিবার কল্যাণ মন্ত্রী ডাঃ মনসুখ মান্ডভিয়া। এই অনলাইন মতবিনিময় অনুষ্ঠানে ১৫০ জনের বেশি আধিকারিক এবং বিভিন্ন রাজ্যের স্বাস্থ্য ক্ষেত্রের সঙ্গে যুক্ত সাংবাদিকরা উপস্থিত ছিলেন।
এই মতবিনিময় বৈঠকের শুরুতেই স্বাস্থ্যমন্ত্রী কোভিড মহামারীর সময় গণমাধ্যম যে গুরুত্বপূর্ণ ভূমিকা পালন করেছে, তার জন্য সংশ্লিষ্ট সকলকে ধন্যবাদ দেন। তিনি বলেন, কঠিন এই সময়ে সংবাদমাধ্যমের সঙ্গে যুক্ত সকলেই পরিস্থিতির ঊর্ধ্বে উঠে সাধারণ মানুষের কাছে প্রকৃত ও নিখুঁত তথ্য পৌঁছে দিয়েছেন। বিভ্রান্তিকর খবরের পরিবর্তে তারা প্রকৃত তথ্য পৌঁছে দিয়ে সাধারণ মানুষের ভীতি ও আশঙ্কা দূর করেছেন। শুধু তাই নয়, টিকার ব্যাপারে সাধারণ মানুষের মধ্যে যে অনীহা ছিল তা দূর করতে সংবাদমাধ্যম গুরুত্বপূর্ণ ভূমিকা পালন করেছে বলে তিনি অভিমত প্রকাশ করেন। কোভিড সঙ্কটের সময় প্রেস ইনফরমেশন ব্যুরো, ডিডি নিউজ ও আকাশবাণী সংবাদের সঙ্গে যুক্ত আধিকারিকদের গুরুত্বপূর্ণ ভূমিকার কথা উল্লেখ করে ডাঃ মান্ডভিয়া বলেন, কেবল সরকারের প্রচেষ্টাই এক্ষেত্রে যথেষ্ট ছিল না, বরং সবকা সাথ, সবকা বিকাশ, সবকা বিশ্বাস ও সবকা প্রয়াস অত্যন্ত তাৎপর্যপূর্ণ হয়ে ওঠে। সকল পক্ষের সক্রিয় ও আন্তরিক প্রয়াসের ফলেই বিশ্বের অন্যতম বৃহত্তম ও সফল টিকাকরণ কর্মসূচি রূপায়ন করা সম্ভব হয়েছে। কোভিড মহামারীর সময় যে সমস্ত সাংবাদিক প্রাণ হারিয়েছেন, ডাঃ মান্ডভিয়া তাদের প্রতি গভীর সমবেদনা প্রকাশ করেন।
গণমাধ্যমকে গণতন্ত্রের চতুর্থ স্তম্ভ হিসেবে উল্লেখ করে মন্ত্রী বলেন, মহামারীর সময় এই মাধ্যমটি তার সক্ষমতার সর্বোচ্চ নিদর্শন জনসমক্ষে তুলে ধরতে সক্ষম হয়েছে। হর ঘর দস্তক বা বাড়ি বাড়ি গিয়ে টিকাকরণ অভিযানের দ্বিতীয় পর্যায় শুরু হওয়ার কথা উল্লেখ করে তিনি জনসাধারণের কাছে সম্পূর্ণ কোভিড টিকাকরণের বার্তা পৌঁছে দিতে গণমাধ্যমের সহায়তা আহ্বান করেন। সরকার যক্ষ্মা দূরীকরণ, টেলিমেডিসিন ও ই-সঞ্জিবনী সহ যেসমস্ত উদ্যোগ গ্রহণ করেছে, সেই সম্পর্কে সাধারণ মানুষকে সচেতন করে তুলতে আঞ্চলিকস্তরে আরও গুরুত্বপূর্ণ ভূমিকা গ্রহণের পালনের জন্য ডাঃ মান্ডভিয়া গণমাধ্যমকে উদ্যোগী হওয়ার পরামর্শ দেন। এই মতবিনিময় অনুষ্ঠানে অংশগ্রহণকারী আধিকারিক সহ সাংবাদিকরা কোভিড-১৯-এর সময় যে সমস্ত চ্যালেঞ্জের সম্মুখীন হয়েছেন, সে সম্পর্কে নিজেদের অভিজ্ঞতা ভাগ করে নেওয়ার পাশাপাশি একাধিক অভিনব প্রস্তাব দেন।
CG/BD/AS/
(Visitor Counter : 89
প্রধানমন্ত্রীরদপ্তর
গুজরাটের ধোলাবিরা-কে জাতিসংঘ বিশ্ব ঐতিহ্যবাহী স্থান হিসাবে চিহ্নিত করায় প্রধানমন্ত্রীর সন্তোষ প্রকাশ
নতুন দিল্লি, ২৭ জুলাই, ২০২১
প্রধানমন্ত্রী শ্রী নরেন্দ্র মোদী গুজরাটের ধোলাবিরা-কে জাতিসংঘ বিশ্ব ঐতিহ্যবাহী স্থান হিসেবে চিহ্নিত করায় সন্তোষ প্রকাশ করেছেন। প্রাচীন সিন্ধু সভ্যতার ধ্বংসাবশেষ এই শহরে রয়েছে। প্রধানমন্ত্রী বলেছেন, ইতিহাস, সংস্কৃতি এবং প্রত্নতত্ত্বের প্রতি আগ্রহীদের জন্য এটি একটি দর্শনীয় স্থান।
জাতিসংঘের পক্ষ থেকে দেওয়া টুইটের প্রত্যুত্তরে একাধিক টুইটের মাধ্যমে প্রধানমন্ত্রী বলেছেন, "এই সংবাদ দেখে অত্যন্ত আনন্দিত।
ধোলাবিরা একটি গুরুত্বপূর্ণ নগর কেন্দ্র ছিল যা আমাদের অতীতের সাথে সংযোগ স্থাপন করে। এটি অবশ্যই দেখার জন্য, বিশেষত ইতিহাস, সংস্কৃতি এবং প্রত্নতত্ত্ব সম্পর্কে আগ্রহীদের জন্য দ্রষ্টব্য স্থান।
আমি আমার ছাত্রাবস্থায় প্রথম ধোলাভিরায় যাই এবং এই স্থান দেখে আমি মন্ত্রমুগ্ধ হয়ে যাই।
গুজরাটের মুখ্যমন্ত্রী থাকার সুবাদে ধোলাভিরা-র ঐতিহাসিক নিদর্শনগুলি সংরক্ষণ ও পুনরুদ্ধার এর বিষয়ে কাজ করার সুযোগ পেয়েছিলাম। আমাদের দল সেখানে পরিবেশবান্ধব পরিকাঠামো তৈরির কাজ করেছিল।"
CG/ SB
(
প্রধানমন্ত্রীরদপ্তর
বড়দিন উপলক্ষে দেশবাসীকে প্রধানমন্ত্রীর শুভেচ্ছা
নয়াদিল্লি, ২৫ ডিসেম্বর, ২০২২
প্রধানমন্ত্রী শ্রী নরেন্দ্র মোদী বড়দিন উপলক্ষে দেশবাসীকে শুভেচ্ছা জানিয়েছেন এবং প্রভু যীশুর মহান ভাবনাকে স্মরণ করেছেন।
এক ট্যুইট বার্তায় প্রধানমন্ত্রী বলেছেন, “মেরী খ্রীসমাস! এই বিশেষ দিনে আমাদের সমাজে সম্প্রীতি ও আনন্দ আরও সঞ্চারিত হোক। আমরা প্রভু যীশুর মহান ভাবনাগুলি এবং সমাজ সেবার উপর গুরুত্ব দেওয়ার বিষয়টিকে স্মরণ করি”।
(PG/CB/SB
প্রধানমন্ত্রীরদপ্তর
‘চন্দ্রশেখর- আদর্শগত রাজনীতির শেষ প্রতীক’ শীর্ষক বই প্রকাশ করেছেন প্রধানমন্ত্রী শ্রী নরেন্দ্র মোদী
নয়াদিল্লি, ২৫ জুলাই, ২০১৯
প্রধানমন্ত্রী শ্রী নরেন্দ্র মোদী গতকাল ‘চন্দ্রশেখর- আদর্শগত রাজনীতির শেষ প্রতীক’ শীর্ষক বই প্রকাশ করেছেন।বইটি লিখেছেন রাজ্যসভার ডেপুটি চেয়ারম্যান শ্রী হরিবংশ এবং রবি দত্ত বাজপেয়ীর। এই বই প্রকাশ অনুষ্ঠানের আয়োজন করা হয়েছিল সংসদের গ্রান্হাগার কক্ষের বালাযোগী আডিটোরিয়ামে।
প্রধানমন্ত্রী বইটির প্রথম খন্ড উপরাষ্ট্রপতি শ্রী ভেঙ্কাইয়া নাইডুর হাতে তুলে দেন।
অনুষ্ঠানে প্রধানমন্ত্রী বলেন, চন্দ্রশেখরজীর মৃত্যুর ১২ বছর পরেও আজকের রাজনৈতিক প্রেক্ষাপটে তিনি চিরস্মরণীয় হয়ে রয়েছেন। প্রাক্তন প্রধানমন্ত্রী চন্দ্রশেখরজীর চিন্তা-ভাবনা প্রতিনিয়ত আমাদের পথ দেখায় এবং অনুপ্রেরণা যোগায়।
প্রধানমন্ত্রী এই বই লেখার জন্য শ্রী হরিবংশকে ধন্যবাদ জানিয়ে শ্রী চন্দ্রশেখরের সঙ্গে সাক্ষাতের কিছু মুহুর্ত এবং কিছু ঘটনার স্মৃতিচারণ করেন।
প্রধানমন্ত্রী বলেন, শ্রী চন্দ্রশেখরজীর সঙ্গে তাঁর প্রথম সাক্ষাৎ হয়েছিল ১৯৭৭ সালে। চন্দ্রশেখরজীর সেইসময় উপরাষ্ট্রপতি ভৈরন সিং শেখাওয়াতের সঙ্গে ভ্রমণ করছিলেন। তিনি দিল্লী বিমানবন্দরে চন্দ্রশেখরজীর সঙ্গে সাক্ষাৎ করেন। প্রধানমন্ত্রী বলেন, তাঁরা ভিন্ন রাজনৈতিক দৃষ্টিভঙ্গির লোক হলেও দুই নেতার মধ্যে ঘনিষ্ট সম্পর্ক ছিল।
প্রধানমন্ত্রী আরও জানান, শ্রী অটল বিহারী বাজপেয়ীকে গুরুজী বলে ডাকতেন শ্রী চন্দ্রশেখরজী। তিনি বলেন, শ্রী চন্দ্রশেখরজী তাঁর সংস্কৃতিমনস্ক এবং মতাদর্শের কারণে চিরস্মরণীয় হয়ে থাকবেন। এমনকি বিভিন্ন ক্ষেত্রে মতোপার্থক্যের কারণে তৎকালীন শাসক দলের সঙ্গেও বিরোধীতায় সঙ্কোচবোধ করতেন না।
মোহন ধারিয়াজী এবং জর্জ ফার্নান্ডেজের মতো নেতারাও চন্দ্রশেখরজীর কথা বার বার বলতেন বলে জানান প্রধানমন্ত্রী।
চন্দ্রশেখরজীর সঙ্গে শেষ সাক্ষাতের কথা স্মরণ করেন শ্রী নরেন্দ্র মোদী। তিনি বলেন, অসুস্হ প্রাক্তন প্রধানমন্ত্রীর সঙ্গে টেলিফোনে যোগাযোগ রাখতেন। যখনই শ্রী মোদী দিল্লীতে আসতেন, তখনই তাঁকে ফোন করে আমন্ত্রণ জানাতেন। সাক্ষাতের সময় চন্দ্রশেখরজী গুজরাটের উন্নয়ন নিয়ে খোঁজখবর নিতেন এবং বিভিন্ন রাজনৈতিক বিষয় নিয়ে তাঁদের মধ্যে আলোচনা হতো।
চন্দ্রশেখরজীর স্বচ্ছ চিন্তাভাবনা, মানুষের প্রতি তাঁর আস্হা এবং গণতান্ত্রিক নীতির প্রতি তাঁর দৃঢ়তা প্রশংসনীয় বলে জানান প্রধানমন্ত্রী।
কৃষক, দরিদ্র এবং প্রান্তিক মানুষের জন্য চন্দ্রশেখরজীর ঐতিহাসিক পদযাত্রার কথাও স্মরণ করেন প্রধানমন্ত্রী। তিনি বলেন, এটা খুব দুর্ভাগ্যের, তাঁর সেই সময় যে সম্মান প্রাপ্য ছিল, তা তিনি পাননি।
প্রধানমন্ত্রী বলেন, সমস্ত প্রাক্তন প্রধানমন্ত্রীদের নিয়ে দিল্লীতে একটি সংগ্রহশালা তৈরি করা হবে। তাঁদের জীবনী এবং প্রধানমন্ত্রী হিসেবে কর্মকান্ডের বিষয় তুলে ধরার জন্য, তিনি সমস্ত প্রাক্তন প্রধানমন্ত্রীর পরিবারদের কাছে আহ্বান জানান। প্রধানমন্ত্রী বলেন, রাজনৈতিক অস্পৃশ্যতাকে দুরে সরিয়ে দেশে নতুন রাজনৈতিক সংস্কৃতির প্রয়োজন।
অনুষ্ঠানে উপস্হিত ছিলেন লোকসভার অধ্যক্ষ শ্রী ওম বিড়লা, রাজ্যসভার ডেপুটি চেয়ারম্যান শ্রী হরিবংশ, রাজ্যসভার বিরোধী দলনেতা শ্রী গুলাম নবি আজাদ।
CG/SS/NS
(Visitor Counter : 117